|  |  |
| --- | --- |
| **Tantárgy** neve: **Képesség és személyiségfejlesztés NBP\_GP107G2** | **Kreditértéke: 2** |
| A tantárgy **besorolása**: **kötelező**  |
| **A tantárgy elméleti vagy gyakorlati jellegének mértéke, „képzési karaktere” 100% gyakorlat** |
| A **tanóra típusa**: **gyakorlat** és **óraszáma**: **30** az adott **félévben**,Az adott ismeret átadásában alkalmazandó **további** (*sajátos*) **módok, jellemzők**: tréningfeladatok, szerepjáték, dramatizálás, kooperatív technikák |
| A **számonkérés** módja **gyakorlati jegy**Az ismeretellenőrzésben alkalmazandó **további** (*sajátos*) **módok:** saját elményű kérdőív feldolgozások, tréning feladatok, reflexió, önreflexió a gyógypedagógusi kompetenciákra vonatkozóan |
| A tantárgy **tantervi helye**: **1. félév** |
| Előtanulmányi feltételek:-  |
| **Tantárgy-leírás**: az elsajátítandó **ismeretanyag tömör, ugyanakkor informáló leírása** |
| **A tantárgy célja:** A gyógypedagógus hallgatók aktív közreműködésével szakmai képességeik feltárása, fejlesztése valósul meg a kurzus során gyakorlati feladatok, tréningmódszerek segítségével. Fókuszba kerülnek a gyógypedagógiai kompetenciák. Az önismeret fejlesztése során a hallgató ismerje meg az önreflexióhoz és önkorrekcióhoz szükséges alapvető módszereket, és a munkához az eredményes együttműködéshez kapcsolódó alapvető gyógypedagógusi kommunikáció szempontjait. Saját élményű tapasztalatok útján az önismerethez szükséges alapok megszerzése: önfejlesztés készségeinek kimunkálása, pedagógiai érzékenység és attitűdök, helyzetmegoldó képesség. A kurzus a gyógypedagógiai pályaszocializációt is támogatja, előkészíti a szakirány választást és a szakmai gyakorlatokat.**A tantárgy tartalma:** * Csoportalakulással összefüggő gyakorlatok, ismerkedés, csoportban zajló együttműködés értelmezése, szabályalkotás.
* Csoporton belüli együttműködés fejlesztése, kapcsolatteremtést, együttműködést facilitáló kiscsoportos feladatok
* A személyes hatékonyság elemei, (énkép, önismeret) és jelentősége a gyógypedagógiai munkában. Énkép - külső kép egyeztetése, Én jellemzők, én-erősségek feltárása
* A társas hatékonyság fejlesztése, empátia, kommunikációs, és konfliktuskezelő képességek gyakorlatai. A kommunikáció szerepének, gátló mechanizmusainak érzékeltetése együttműködésben saját élményen keresztül
* Értékrend – értékorientációk, előítélet jelentősége a gyógypedagógiai tevékenységben, a befogadó attitűd jellemzői.
* A tantárgy keretein belül különös hangsúly helyeződik a reziliencia és az elfogadó attitűd alakítására..
* Segítés, támogatás, önismeretre épülő gyakorlása a gyógypedagógusi munkában előforduló helyzetek felismerésén keresztül.
* Gyógypedagógusi szerep és gyógypedagógiai kompetenciák
* A reflektív gondolkodás szerepe a szakmai fejlődésben
 |
| A **2-5** legfontosabb *kötelező,* illetve *ajánlott***irodalom** (jegyzet, tankönyv) felsorolása bibliográfiai adatokkal (szerző, cím, kiadás adatai, (esetleg oldalak), ISBN) |
| **Kötelező irodalom:** * Szebeni Rita – Dorner László – Hanák Zsuzsanna (2015), Tanári-tanulói személyiség- és képességfejlesztés elméleti és módszertani lehetőségei, Líceum Kiadó, Eger, ISBN 978-615-5509-74-2
* Pőcze Gábor (1997). A pedagógus szakmához tartozó képességek. Budapest: OKKER.
* Varga Irén, Gönczi Károly, Pintér István (2003). Önismereti játékok gyűjteménye. Debrecen, Pedellus Kiadó. ISBN: 9639224383
* Mesterházi Zsuzsa és Szekeres Ágota (szerk.)(2019): A nehezen tanuló gyermekek iskolai nevelése. ELTE, Bárczi Gusztáv Gyógypedagógiai Kar, Budapest, ISBN: 978-963-7155-70-3
* Marton Eszter (2012) Az inkluzív gyógypedagógia didaktikája II. ELTE Bárczi Gusztáv Gyógypedagógiai Kar, <https://regi.tankonyvtar.hu/hu/tartalom/tamop412A/2009-0007_inkluziv_gyogypedagogia_didaktikaja_ii/TANANYAG/11_1.html>

**Ajánlott irodalom*** Mile Anikó Eszter (2016): Gyógypedagógiai szakértelem, szerepek és kompetenciák az együttnevelés szolgálatában, Doktori disszertáció, ELTE Neveléstudományi Doktori Iskola, Budapest
* Rudas János (2009): Javne örökösei- Fejlesztő tréningcsoportok- elvek, módszerek, gyakorlatcsomagok. Budapest: Lélekben Otthon Könyvkiadó, ISBN: 9789639771192
* Szekszárdi Júlia (2008): Új utak és módok Gyakorlatok a konfliktuskezelés tanításához és tanulásához. Budapest: Dinasztia Tankönyvkiadó. ISBN 9789636574215
 |
| Azoknak az **előírt** s**zakmai kompetenciáknak, kompetencia-elemeknek** *(tudás, képesség* stb., *KKK* ***7.*** *pont*) a felsorolása, **amelyek kialakításához a tantárgy jellemzően, érdemben hozzájárul** |
| 1. **tudása**
* Ismeri gyógypedagógus-szerepre vonatkozó elméleteket, a szereppel kapcsolatos elvárásokat, a pedagógusszemélyiség jellemzőit, az önreflexióhoz és önkorrekcióhoz szükséges alapvető módszereket, az alapvető gyógypedagógusi kommunikáció szempontjait.
* Érti a reflektív gondolkodás és sajátélményen alapuló mentálhigiénés támogatás jelentőségét tanulmányaiban és szakmai fejlődésében.
* Ismeri a szakmai együttműködés és team-munka alapelveit, útjait és megvalósításának módszertanait.
* Ismeri a szakmai szerepkörhöz tartozó kommunikáció szabályait és hatásrendszerét.
* Ismer olyan technikákat, amelyekkel a környezet konfliktusait oldani tudja.
* Ismeri szakmai képességeit, megfelelő önismerettel rendelkezik.
1. **képességei**
* Képes saját pedagógiai tevékenysége hatását felmérni és kritikusan elemezni, pedagógiai tapasztalatait és nézeteit reflektív módon értelmezni, értékelni, majd ezek alapján a szükséges önkorrekciót végrehajtani.
* Képes előítélet mentes, elfogadó kommunikációt folytatni a gyógypedagógusi munka során.
* Kialakulnak a szakma gyakorlásához fontos személyes és társas hatékonyságához kapcsolódó képességei.
* Képes jobb megküzdési stratégiák elérésére.
* Képes a folyamatos szakmai megújulás érdekében az önreflexióra.
1. **attitűdje**
* Törekszik az ön- és társismeret, önelfogadás, önreflektivitás fejlesztésére.
* Szakmai, nyelvi készségeit az élethosszig tartó tanulás jegyében karban tartja és fejleszti.
* Tiszteletben tartja saját és mások kompetencia határait, a team munka során határozottan képviseli saját szakmai elveit, tapasztalati tudását, de a hatékony együttműködés érdekében a többi résztvevő törekvéseit is érvényesülni hagyja.
* Személyiségét előítélet-mentesség, tolerancia, szociális érzékenység, segítő attitűd jellemzi.
* Kialakul a szakmai elkötelezettsége.
* Elfogadja a foglalkozási szerepével kapcsolatos társadalmi elvárásokat.
1. **autonómiája és felelőssége**
* Tudatosan képviseli a gyógypedagógia és határtudományai/társtudományai módszertani kultúráját.
* Felelősséget vállal a fogyatékos személy felelősségérzetének, önállóságának, autonómiájának kialakításáért.
* A partnerekkel előítélet-mentes, kölcsönös tiszteletre és bizalomra épülő kapcsolatrendszert teremt, szakmai szituációkban szakszerűen, közérthetően és hitelesen kommunikál.
* Munkáját team-ben végezni, szakmai műhelyekben aktívan vesz részt.
* Felelősséget érez saját gyógypedagógusi öndefiníciójának folyamatos alakításáért és azért a szűkebb és tágabb közösségért, ahol tevékenységét kifejti.
 |
| **Tantárgy felelőse: Dr. Dávid Mária PhD. főiskolai tanár** |
| **Tantárgy oktatásába bevont oktató: Dr. Faragó Boglárka PhD. egyetemi adjunktus** |